Die wêreld in foto’s – 7 Desember 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Palestynse betogers verbrand plakkate van die Israelse eerste minister, Benjamin Netanyahu, en Amerikaanse president, Donald Trump, gedurende ’n betoging in Gasastad. Dit volg in reaksie op Trump se besluit om Jerusalem as Israel se hoofstad te erken. (Foto: Khalil Hamra, AP) Katalaanse pro-onafhanklikheid-ondersteuners drom saam naby die Europese Unie se kantoor in Brussel, twee weke voor die Spaanse streekverkiesings. (Foto: Virginia Mayo, AP) Mej. Heelal 2017, Demi-Leigh Nel-Peters, saam met ander Mej. Heelal-finaliste en ’n gelukbringer van die grootste kitskos-kettingwinkel in die Filippyne, Jolibee, gedurende ’n ontmoeting in die Filippyne. (Foto: Bullit Marquez, AP) ’n Anonieme man van Parys met ’n Franse koerant wat berig oor die dood van die Franse musiekster en ikoon, Johnny Hallyday, in Parys, Frankryk. Hallyday is vroeg Woensdagoggend oorlede. (Foto: Francois Mori, AP) Die voormalige Russiese minister van ekonomiese ontwikkeling, Alexei Ulyukayev, word na ’n hof in Moskou, Rusland, begelei. Daar word beweer dat Ulyukayev omkoopgeld van $2 miljoen aanvaar het. (Foto: Ivan Sekretarev, AP)